Жељка је мајка четворо деце, а са супругом, такође доктором, води приватно предузеће за клиничка истраживања лекова названо Сермон ("-{SermonCRO d.o.o.}-"). Представница је грађанске иницијативе У име обитељи, која је прикупила и Сабору Републике Хрватске предала 749.316 потписа, све са циљем расписивања референдума којим би се у хрватски устав унела одредба по којој је брак животна заједница мушкарца и жене. Како је сакупљен довољан број потписа, референдум је одржан 1. децембра 2013. Исход иницијативе јесте да се већина (65,87%) изашлих грађана сложила са предлогом.